Obama hef SA se Agoa-voordele opPresident Barack Obama en pres. Jacob Zuma (Argieffoto) Foto via @xinhua_swahili, Twitter Dit kom nadat Rob Davies, Suid-Afrika se minister van handel en nywerheid, verlede week gesê het die uitgerekte onderhandelinge tussen Suid-Afrika en Amerika oor die Wet op Groei en Geleenthede in Afrika (Agoa) is uiteindelik afgehandel nadat ŉ ooreenkoms bereik is. Obama het egter in ŉ verklaring gesê: “Suid-Afrika voldoen nie aan die vereistes wat in artikel 506A(a)(1) van die Handelswet van 1974 gestel word nie. Ek het bepaal dat dit meer doeltreffend sal wees om Suid-Afrika se nakoming te bevorder deur voordele onder die belastingvrye ooreenkoms op sekere goedere op te hef, eerder as om Suid-Afrika as begunstigde te kanselleer.” Obama het verduidelik dat hy kragtens die Handelswet van 1974 enige Afrika-land suid van die Sahara se belastingvrye-voordeel kan ophef indien hy bevind dat die land nie aan die nodige vereistes voldoen nie. “Gevolglik het ek besluit om die belastingvrye voordeel vir alle produkte wat in die landbousektor vir Agoa in aanmerking kom, effektiewelik vanaf 15 Maart 2016 op te hef.” Wanneer die Agoa-voordele opgeskort word, beteken dit dat belasting betaalbaar sal wees op sekere produkte wat na Amerika uitgevoer word, en dié produkte sal dan duurder in daardie land kos. Klik hier vir alle vorige berigte oor Agoa op Maroela Media.